
ΠΑΝΕΠΙΣΤΗΜΙΟ ΑΙΓΑΙΟΥ
ΤΜΗΜΑ ΓΕΩΓΡΑΦΙΑΣ
ΑΝΑΝΕΩΣΕΙΣ ΕΓΓΡΑΦΩΝ ΧΕΙΜΕΡΙΝΟΥ ΕΞΑΜΗΝΟΥ

ΗΛΕΚΤΡΟΝΙΚΕΣ ΔΗΛΩΣΕΙΣ ΜΑΘΗΜΑΤΩΝ
Από 3/10/2016 έως 12/10/2016
Ανακοινώνεται ότι από τη Δευτέρα 3/10/2016 έως και την Τετάρτη 12/10/2016 οι φοιτητές μπορούν να ανανεώσουν την εγγραφή τους υποβάλλοντας ηλεκτρονικά δήλωση μαθημάτων για το χειμερινό εξάμηνο του ακαδημαϊκού έτους 2016-17, από την ηλεκτρονική εφαρμογή εξυπηρέτησης φοιτητών students web στην ιστοσελίδα του Τμήματος:  https://studentweb.aegean.gr/
Ο μέγιστος αριθμός μαθημάτων που επιλέγουν οι φοιτητές είναι οκτώ (8). Ο μέγιστος συνολικός αριθμός πιστωτικών μονάδων των μαθημάτων που εγγράφεται ο φοιτητής κάθε εξάμηνο είναι σαράντα (40), εκ των οποίων μέχρι τριάντα (30) μπορεί να αντιστοιχούν σε μαθήματα που εγγράφεται για πρώτη φορά. Επιπρόσθετα οι φοιτητές που επιθυμούν να κάνουν πρακτική άσκηση στο επόμενο ή έκαναν  πρακτική άσκηση στο προηγούμενο εξάμηνο μπορούν να δηλώσουν το μάθημα «Ειδικά θέματα γεωγραφίας (διάλεξη)» που έχει 2,5 πιστωτικές μονάδες.
Διατμηματικά Μαθήματα

Οι φοιτητές που επιθυμούν να δηλώσουν διατμηματικά μαθήματα πρέπει να συμπληρώσουν το Δελτίο Εγγραφής Μαθημάτων και να το στείλουν ηλεκτρονικά στο e-mail: secr-geo@aegean.gr. 

Διορθώσεις Δηλώσεων

Ενδεχόμενες διορθώσεις σε μαθήματα θα γίνουν την Πέμπτη 11/10/2016 και την Παρασκευή 12/10/2016 αυτοπροσώπως στη Γραμματεία και όχι ηλεκτρονικά.

Προσοχή
Σύμφωνα με το Ν. 4009, άρθρο 33, παρ. 2 οι εγγεγραμμένοι φοιτητές, ανεξαρτήτως έτους σπουδών, θα πρέπει απαραιτήτως να ανανεώνουν  την εγγραφή τους σε κάθε εξάμηνο προβαίνοντας  συγχρόνως στη δήλωση μαθημάτων, αρχής γενομένης από το ακαδημαϊκό έτος 2012-2013.

Και τούτο, διότι η παρέλευση δύο (2) συνεχόμενων ακαδημαϊκών εξαμήνων χωρίς ανανέωση εγγραφής με ταυτόχρονη δήλωση μαθημάτων οδηγεί αυτοδικαίως στη διαγραφή τους από τη Σχολή και στην έκδοση διαπιστωτικής πράξης του Κοσμήτορα.

Μετά την ολοκλήρωση και ηλεκτρονική υποβολή της ανανέωσης εγγραφής-δήλωσης μαθημάτων παρακαλούμε για την εκτύπωση και φύλαξή της στο Προσωπικό σας Αρχείο, ώστε σε περίπτωση ύπαρξης προβλήματος, να αποδεικνύεται η νόμιμη και εμπρόθεσμη ανανέωση εγγραφής-δήλωσης μαθημάτων σας.

